אלביט מערכות

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אלבמע
 מייסדים:  חברת אלרון, משרד הביטחון
 תקופת הפעילות:  1996 - הקמת אלביט מערכות – הווה
 חברות בנות:  חטיבות החברה: חטיבת יבשה ומפעלי תעש  חטיבת התקשוב והסייבר  חטיבת מודיעין ולוחמה אלקטרונית  חטיבת כלי טיס חברות בנות: אל-אופ  אלישרא  תדיראן קשר  סולתם מערכות  סאיקלון מוצרי תעופה  סייברביט  תעש מערכות  עשות אשקלון  רוקר
 מיקום המטה:  25 אתרים מקרית שמונה בצפון ועד לרמת בקע שבנגב כולל מפעלים בנצרת, יוקנעם, שדרות, אשקלון, רמלה, ערד ורמת בקע
 משרד ראשי:  מטה החברה: פארק מת"ם, חיפה
 שליטה בחברה:  חברת "מפעלי פדרמן"
 בעלות:  "מפעלי פדרמן" 44% הציבור 56%
 ענפי תעשייה:  תעשיית הנשק
 מוצרים עיקריים:  מערכות ופתרונות לחימה: מל"טים  מערכות לייזר  מערכות שליטה ובקרה  לוחמה אלקטרונית  מערכות אלקטרואופטיות  טילים ורקטות מדויקות  מערכות הגנה אקטיבית על מטוסים ורק"מ  תצוגת קסדה עילית
 שווי שוק:  48.8 מיליארד ש"ח (27 בפברואר 2025)
 הכנסות:  5.97 מיליארד דולר (2023)
 רווח תפעולי:  369 מיליון דולר (2023)
 רווח:  216 מיליון דולר (2023)
 הון עצמי:  2.95 מיליארד דולר (2023)
 סך המאזן:  9.74 מיליארד דולר (2023)
 יו"ר:  מיכאל (מיקי) פדרמן
 מנכ"ל:  בצלאל מכליס
 עובדים:  18,984
  
 elbitsystems.com
 
הרמס 900 והרמס 450 מתוצרת אלביט מערכות בטיסה קרובה
דגמי כלי טיס בלתי מאוישים
מתוצרת אלביט מערכות מוצגים בסלון האווירי בפריז
הרמס 450 מתוצרת "חץ הכסף", חברה בת של אלביט מערכות, עם מערכות לאיסוף מודיעין אותות (סיגינט) מוצג בסלון האווירי בפארנבורו, אנגליה.
דרקונית - עמדת נשק בשלט רחוק.
מכשיר קשר מתוצרת תדיראן קשר
אלביט מערכות בע"מ היא חברה ביטחונית ישראלית העוסקת בפיתוח ובייצור של מערכות לחימה לכוחות הלוחמים ביבשה, באוויר ובים, בתחומי אלקטרוניקה, אלקטרואופטיקה, ארטילריה, תעופה, לייזר ועוד. החברה והחברות הבנות שלה פועלת במתחמים שונים הפרוסים ברחבי הארץ: קריית שמונה, תל חי, כרמיאל, נוף הגליל, יקנעם עילית, חיפה, טירת כרמל, ירושלים, נתניה, רעננה, רמת השרון, בני ברק, רמלה, חולון, פארק המדע קריית ויצמן בנס ציונה, רחובות, אשקלון, שדרות, באר שבע, ערד ורמת בקע שבנגב. החברה מעסיקה כ־21,000 עובדים ברחבי העולם מתוכם כ-15,000 עובדים בישראל.
אלביט מערכות מפתחת, משווקת ומבצעת אינטגרציה של מערכות אלקטרוניות ואלקטרו-אופטיות ביטחוניות. החברה מתמקדת בפיתוח מערכות שליטה ובקרה, מערכות מודיעין ותצפית. משרד הביטחון, בתדרוך רשמי לכתבים הגדיר את אלביט [דרוש מקור] כמוקד ידע של מדינת ישראל בתחום הלייזר רב עוצמה. בתחום הלוחמה האלקטרונית הוגדרה אלביט על ידי מדינת ישראל כתשתית ידע לאומית - תלמ"י.
בדיווח של אלביט מערכות לבורסה על סיכום שנת העסקים 2021 נמסר כי צבר ההזמנות של החברה עומד על 13.7 מיליארד דולר. הכנסות החברה הסתכמו ב-5.3 מיליארד דולר והרווח הנקי עמד על 368 מיליון דולר.
אלביט מערכות רכשה את תעש מערכות בשנת 2018 ובשנת 2019 את החטיבה לאמצעי ראיית לילה מהאריס האמריקאית. אלביט מתמחה במערכות הגנה ובהן מערכת דירקם (DIRCM) להגנת מטוסי נוסעים מפני טילים, מל"טים, רקטות למגוון טווחים, מערכת הגנה אקטיבית לרק"ם "חץ דורבן" ופגזי טנקים ורב תכליתיים וכן קסדות למטוסי קרב, מערכת ראיית לילה וכוונות לרובים. בשנת 2020 דיווחה אלביט מערכות על אודות רכישת ספרטון - חברה אמריקאית המתמחה במערכות ללחימה נגד צוללות. בתחילת אפריל 2021 החברה דיווחה על רכש BAE Systems Rokar המייצרת מערכות ניווט והנחיה לפצצות ורקטות המשולבות ברקטות של חטיבת היבשה/תע"ש.
החברה נסחרת בנאסד"ק האמריקאית ובבורסה לניירות ערך בתל אביב. ביולי 2010 העניק ארגון "מעלה" לאחריות תאגידית דירוג קטגורית פלטינה לחברה. בעל השליטה בחברה הוא איש העסקים מיקי פדרמן. נשיא החברה ומנכ"לה הוא בצלאל מכליס.